Den Vest-Sjællandske Avis, 1826-12-26
Den 3die December anmeldte den Portugisiske Legations Secretair i Madrid Hr. von Lima for den Spanske Regiering, at Regentskabet i Lissabon, havde fattet den Beslutning, at den Spanske Gesandts ved det Portugisiske Hof Funktioner skulle ophøre; Legationssekretairen sluttede sin Note med nye Besværinger og Begiering om videre Oplysninger; men istedetfor at meddeele disse, svarede Hr. Salmon ham Aftenen derpaa: at siden Hr. Casa Flore Funktioner havde hørt op i Lissabon. saa maatte ogsaa hans høre op i Madrid. Ministeren for de udenlandske Anliggender i Portugal Hr. von Almeida havde meldet Hr. Lima, at han skulde erholde nye Jnstructioner; men man har nu erfaret at Coureren, som skulde bringe ham disse, er paa sin Reise igiennem Villa Vicioca bleven opfanget af Jnsurgenterne. Der ere meget modsigende Rygter i Omløb om hvorledes det seer ud i Portugal. De vilde Franske Ultrablade gaae endog saavidt, at de fortælle, at Rebellerne have bemægtiget sig Lissabon. Under disse ubehagelige Omstændigheder er den Spanske Regiering dog nødsaget til at afsende 6 Millioner Realer til Algeziras og Alicante for at tilfredsstille Algiererne. Det hedder at Hr. Calomarde skal faae sin Afsked. Den Franske Moniteur siger: at man indtil den 12te Decbr. ikke vidste noget sikkert i Madrid og Begivenhederne i Portugal, men at der circulere de meest modsigende Rygter; der fortælles at de Jnsurgenter, som vare indbrudte i Provinsen Alemtejo havde vendt sig imod Algarve. – Den Franske Ambassadeur Hr. de Mou stier har forladt Madrid. – Man forsikrer at det Engelske Blad Times er blevet forbudt i Paris. Aarsagen dertil er formodentlig, at det har bebreidet Frankerige, at det ikke har kunne afholde Spanien fra det gjorte Skridt uagtet det holder en Armee i dette Land, og har paastaaet at det Engelske Ministerium skulde forlange, at den Franske Armee skal strax forlade Spanien; men ogsaa andre Engelske Blade f. Ex. Bladet Sun have udeladt sig ugunstigt om Frankerigs Forhold og om Kongens Tale, og har fundet at den sidste Phrase deri hentyder paa Krig, og Bladet Etoile siger: at denne Tale har gjort et ufordeelagtigt Jndtryk i London og bevirket, at de consoliderede Fonds ere funkne til 77 3/4; dog ere de igien siden stegne, da der var ankommen til London en Depesche fra den Storbrittanniske Ambassadeur i Paris af et gunstigt Jndhold. At Braganza har capituleret er sikkert; thi man læser udførligt Capitulations-Artiklerne saaledes som de ere blevne antagne af Vicomten af Montalegre, som kalder sig den næstkommanderende ved Hs. Majestæt Kong Don Miguel den 1stes Royalistiske Armee. Det hedder i denne Capitulation: at alle Underofficere og Soldater skulle erholde Pardon, og at alle Officere skulle betragtes som Krigsfanger og forblive i Castellet for at beskytte dem mod Fornærmelser af Folket. Rebellerne have i Særdeleshed forfulgt de Engelske Kiøbmænd, som de skieldte ud for Jøder og slæbt en af dem igiennem Gaderne saalænge til han opgav Aanden. Den 27de Novbr. erholdt Krigsministeriet i Lissabon Efterretning om, at en Afdeling af Rebellerne var under Anførsel af Magassy rykket ind i Villa Viciosa og havde der overfaldet et Detaschement af det 7de Cavallerie Regiment og taget det til Fange; Oprørerne trak sig imidlertid tilbage uden at begaae andre siendtlige Handlinger end at de befriede nogle Fanger og bortførte nogle Medlemmer af Magistraten med sig. Jøvrigt har Regieringen modtaget følgende officielle Depescher, Chefen for de constitutionelle Tropper i Traz og Montes General Clauding indberetter under 23de Novbr. fra Vinhaes: at Marquien af Chaves marscherede fra Miranda til Braganza, og under 24de, at Marqvien af Chaves og Vicomten af Montalegre vare i Spidsen for 800 Mand Jnfanterie, 150 Ryttere. og over 13000 Mand Guerillas, saavel Portugisere som Spanier, hvoriblandt der vare Landsenere, rykkede ind i Braganza. J Lomba, Vin hars, Braganza og Miranda er Jnsurectionen almindelig. Oberst Valdez, som maatte flygte for Rebellerne, er bleven afskaaret fra Gen. ClaudinoDenne har anholdt om Forstærkninger hos Commandanterne i Minho og Oporto; men som kun havde kunnet samle 300 Mand Fodfolk, som vare brudt op til Amarante. General Stubbs søger at dække Oporto, og har under 1ste December indberettet, at Rebellionen har udbredt sig paa den venstre Bredde af Douro-Floden, og at det var ham umueligt videre at forsvare denne Flod.